DOI: 10.14457/tu.the.2016.73
title: แนวทางการพัฒนานวัตกรรมเพื่อการบริหารจัดการการท่องเที่ยวของชุมชนริมกว๊านพะเยา

description: หัวข้อการค้นคว้าอิสระแนวทางการพัฒนานวัตกรรมเพื่อการบริหารจัดการการท่องเที่ยวของชุมชนริมกว๊านพะเยาชื่อผู้เขียนนายภัทรบดินทร์ สุทธภักดีชื่อปริญญาบริหารธุรกิจมหาบัณฑิตคณะ/มหาวิทยาลัยคณะพาณิชยศาสตร์และการบัญชีมหาวิทยาลัยธรรมศาสตร์อาจารย์ที่ปรึกษาการค้นคว้าอิสระอาจารย์ ดร. สุทธิกร กิ่งแก้วปีการศึกษา2559บทคัดย่ออุตสาหกรรมการท่องเที่ยวก็นับเป็นรายได้หลักของประเทศไทย โดยในปี 2551 รายรับจากการท่องเที่ยวของประเทศไทยจัดอยู่ในอันดับที่ 1 ของภูมิภาคเอเชียตะวันออกเฉียงใต้ โดยรายได้จาการท่องเที่ยวคิดเป็นร้อยละ 9 ของผลิตภัณฑ์มวลรวมภายในประเทศทั้งหมดแต่ถึงกระนั้นประเทศไทยก็ยังประสบกับปัญหาการกระจายรายได้และการกระจุกตัวของนักท่องเที่ยว โดยในปี 2554-2557 พบว่า รายได้จากการท่องเที่ยวขยายตัวในอัตราเฉลี่ยร้อยละ 18.9 ต่อปี แต่นักท่องเที่ยวกว่าร้อยละ 94.2ยังคงท่องเที่ยวกระจุกตัวอยู่เฉพาะในเมืองที่มีแหล่งท่องเที่ยวสำคัญ ได้แก่ กรุงเทพมหานคร ชลบุรี ภูเก็ต กระบี่ และเชียงใหม่ เนื่องจากยังขาดการเชื่อมโยงระหว่างแหล่งท่องเที่ยวและเส้นทางในการเข้าถึงแหล่งท่องเที่ยวรองที่ยังไม่มีประสิทธิภาพ และการขาดการประชาสัมพันธ์ที่ดีจากทั้งภาครัฐทั้งส่วนกลาง และส่วนท้องถิ่นพะเยาจัดเป็นจังหวัดหนึ่งที่มีแหล่งท่องเที่ยวที่สวยงามทั้งด้านวัฒนธรรม และแหล่งท่องเที่ยวทางธรรมชาติ โดยมีจุดเด่นของเมืองคือ “กว๊านพะเยา” ทะเลสาบน้ำจืดขนาดใหญ่ที่อยู่กลางตัวเมือง แต่เอกลักษณ์ดังกล่าวยังไม่สามารถดึงดูดให้นักท่องเที่ยวเดินทางมาท่องเที่ยวยังกว๊านพะเยาได้จากปัญหาดังกล่าว ผู้วิจัยจึงคิดทำงานวิจัยชิ้นนี้ขึ้นมา โดยมีวัตถุประสงค์เพื่อศึกษาเพื่อศึกษาพฤติกรรมการตัดสินใจและทัศนคติของนักท่องเที่ยวที่เดินทางมาท่องเที่ยวในบริเวณชุมชนบริเวณกว๊านพะเยา และศึกษาศักยภาพด้านการท่องเที่ยวของชุมชนบริเวณกว๊านพะเยา และหาแนวทางในการพัฒนานวัตกรรมเพื่อบริหารจัดการการท่องเที่ยวภายใต้การมีส่วนร่วมของชุมชนและองค์กรปกครองส่วนท้องถิ่น ให้สอดคล้องกับความต้องการนักท่องเที่ยว ซึ่งนำไปสู่การกระจายรายได้จากการท่องเที่ยวเข้าสู่ท้องถิ่นงานวิจัยชิ้นนี้ได้เก็บข้อมูลจากกการสัมภาษณ์เชิงลึก (In-depth Interview) กลุ่มตัวอย่าง 3 กลุ่ม ได้แก่ กลุ่มนักท่องเที่ยวที่เดินทางไปท่องเที่ยวกว๊านพะเยา กลุ่มนักท่องเที่ยวที่ยังไม่เคยเดินทางไปกว๊านพะเยา และกลุ่มผู้ประกอบการที่เกี่ยวข้องกับการท่องเที่ยวในชุมชนบริเวณกว๊านพะเยา และนำมาสร้างข้อสรุปด้วยวิธีการอุปนัยจากการศึกษาพบว่า กลุ่มตัวอย่างนักท่องเที่ยวที่เดินทางมาท่องเที่ยวยังกว๊านพะเยา ไม่ได้มีความต้องการเดินทางมาด้วยตนเอง แต่เป็นการมาตามคำชวนของเพื่อนที่เป็นเจ้าถิ่น หรือเป็นการท่องเที่ยวในรูปแบบของจุดแวะพักก่อนเดินทางไปท่องเที่ยวยังสถานที่อื่นๆ ส่วนกลุ่มนักท่องเที่ยวที่ยังไม่เคยเดินทางมาท่องเที่ยวที่กว๊านพะเยา ให้เหตุผลว่ามีการรับรู้เกี่ยวกับข้อมูลการท่องเที่ยวของกว๊านพะเยาน้อยเกินไป ทำให้ไม่แน่ใจว่าเป็นตัวเลือกที่เหมาะสมเมื่อเทียบกับสถานที่ท่องเที่ยวในจังหวัดท่องเที่ยวอื่นๆ ในขณะที่กว๊านพะเยาก็ยังไม่สามรถดึงดูดนักท่องเที่ยวได้มากพอ เนื่องจากกิจกรรมการท่องเที่ยวในปัจจุบันมีลักษณะเป็นกิจกรรมที่ใช้เวลาสั้นๆ ทำให้นักท่องเที่ยวไม่สามารถเข้าไปมีส่วนร่วม และดึงดูดให้นักท่องเที่ยวอยู่ในพื้นที่ได้นานนัก ส่งผลให้ผู้ประกอบการโรงแรมที่พักบางรายต้องขาดรายได้เนื่องจากไม่มีลูกค้าเข้าพัก ซึ่งเป็นผลมาจากอัตราการเพิ่มขึ้นของโรงแรม และจำนวนนักท่องเที่ยวไม่สัมพันธ์กันดังนั้น สิ่งที่พะเยาต้องทำ คือ การรวมกลุ่มของธุรกิจที่เกี่ยวข้องกับการท่องเที่ยวในรูปแบบของเครือข่าย โดยร่วมกันสร้างแบรนด์ให้กับกว๊านพะเยา ผ่านเรื่องเล่าตำนานและประวัติศาสตร์ และกิจกรรมการท่องเที่ยวที่ช่วยเปิดมุมมองใหม่ของกว๊านพะเยา รวมไปถึงจัดทำเว็บไซต์กลางเพื่อประชาสัมพันธ์การท่องเที่ยวในบริเวณกว๊านพะเยาไปยังกลุ่มนักท่องเที่ยวที่ยังไม่เคยเดินทางมายังกว๊านพะเยา เพื่อให้นักท่องเที่ยวมีข้อมูลประกอบการตัดสินใจ และมั่นใจได้ว่าพะเยาจะเป็นตัวเลือกหนึ่งของการท่องเที่ยวที่ไม่ทำให้ผิดหวังคำสำคัญ: กว๊านพะเยา